b'\n_START_ARTICLE_\nKrysokolla\n_START_PARAGRAPH_\nKrysokolla (Cu,Al)\xe2\x82\x82H\xe2\x82\x82Si\xe2\x82\x82O\xe2\x82\x85(OH)\xe2\x82\x84.nH\xe2\x82\x82O on silikaattimineraali, joka on saanut nimens\xc3\xa4 kreikankielisist\xc3\xa4 sanoista, jotka tarkoittavat kultaa ja liimaa. Neulamaiset kiteet ovat ryhmiss\xc3\xa4. Se voi muodostaa suuria multamaisia rykelmi\xc3\xa4. Mineraalin v\xc3\xa4ri vaihtelee sinisest\xc3\xa4 vihre\xc3\xa4\xc3\xa4n ja viiru on v\xc3\xa4rilt\xc3\xa4\xc3\xa4n valkoinen. Sill\xc3\xa4 voi olla lasinkiilto, mutta se on l\xc3\xa4pikuultava tai l\xc3\xa4pin\xc3\xa4kym\xc3\xa4t\xc3\xb6n. Kidej\xc3\xa4rjestelm\xc3\xa4 on monokliininen. Kovuus on Mohsin kovuusasteikolla 2\xe2\x80\x934. Krysokollaa esiintyy samoissa paikoissa kuparin, kupriitin, atsuriitin ja malakiitin kanssa. Sit\xc3\xa4 on l\xc3\xb6ydetty Australiasta, Chilest\xc3\xa4, Perusta, Meksikosta, Yhdysvalloista, Ven\xc3\xa4j\xc3\xa4lt\xc3\xa4, Iso-Britanniasta, Ranskasta, Saksasta ja Israelista.'